Dienstag:  Kleine Matkontrolle Kampfrucksack, Hg-Ausbildung, Theorie.  Am Mittag erstelllen Vollpackung und abmarsch Richtung meine Hand ähhhh Biwakplatz. Am nomi hemmer üsi biwaks ufgstellt, Chuchizelt und vor allem 3 Stellige baut für d'beobachtigs und Wachpöschte. Dötte hemmer denn au WBG's  (Wärmebildgerät) und RLV's gha.  Nochher wieder Hg-Ausbildung mit Mark Hg's, die chlöpfed eifach. Dötte hemmer vor allem eis glernt: Was tun, wenn eine entsicherte Hg runterfällt, oder auf mich geworfen wurde? Wer dä Film "Achtung, fertig, Charlie" gseh het, weiss wie das usgseht. 3 schritt weg und en hechtsprung an Bode, Händ über dä chopf BUMM. Isch mega luschtig, vor allem wil die ganz ziit en riise platzrege abe cho isch, bi zwor im Regevollschutz umegloffe, aber wills im Schlamm gsi isch soooooo  dreckig. Sturmgwehr isch scho tarnt gsi, eifach bruun.  Am obig hemmer denn wider mol us dä Gamelle (gfr)esse und nochher dä biwak-Betrieb ufgnoh, sprich aimmer 6 Lüüt uf Wach, 6 Lüüt uf Pikett und 5 Mann am penne. Die uf wach und pikett hend immer müese mit em SIM-Züügs (Gstlältli und Laserpointer dfürs gwehr) umelaufe.  I bi uf em vorglagerete Poschte am waldrand gsi. 2 Kamerade und i hend beschlosse, die ganz ziit dötte zbliibe, will vo dötte isch en agriff am wohrschinlichschte gsi und bi üs sind  nöd alli lüt so hmmm gefechtstauglich   . Isch denn au so gsi. Am Morge am halbi 3 simmer vo öppe 50 ma agriffe worde, "gspilt" vo üsem Kader inklusive Küchenchef und Kompaniekommandant. Vo drü siite sinds cho mit Rauchganate und Knall-Hg's und Fahrzüüg, mit allem sinds cho. S'gfecht isch verdammt schwirig gsi, will fasch nüt gseh hesch vor allem im wald. Chasch jo nöd mit 15kg WGB umerenne. Isch denn  öppe 1 stund gange, bis sich hend müese zruggzieh. Sieg. Uftrag erfüllt, Truppe verteidigt. Anzahl verbrauchte Muniion: öppe 2500 schuss uf üsere siite, s'kader het no meh dureloh.  Am morge am viertel vor 5i han i denn chöne go "schlofe", für 45min, dänn isch tagwach gsi. Bin eifach mit GT,Gwehr und regeschutz an bode gläge und ha so im wald gedöst.